Nr. C 162/12 De Europæiske Fællesskabers Tidende 3. 7. 90 
STATSSTØTTE 
N 92/90 
(Belgien) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 162/09) 
Meddelelse fra Kommissionen i henhold til EØF-Trakta-
tens artikel 93, stk. 2, til de øvrige medlemsstater og 
andre interesserede parter angående den støtte, som den 
belgiske regering har besluttet at yde til salgsfremmende 
foranstaltninger for svinekødsprodukter, finansieret ved 
skattelignende afgifter. 
A. 
Ved brev af 13. marts 1990, registreret den 15. marts 
1990, notificerede Belgiens Faste Repræsentation ved De 
Europæiske Fællesskaber i henhold til EØF-Traktatens 
artikel 93, stk. 3, Kommissionen ovennævnte udkast til 
»arrété«. 
Hvad angår sigtet med den støtte, der finansieres af 
nævnte bidrag, ville Kommissionen ikke have gjort indsi­
gelse, hvis støtten ikke blev finansieret ved afgifter, der 
opkræves for importerede produkter på slagtestadiet. 
Ifølge EF-Domstolens retspraksis (*) er finansieringen af 
statsstøtte ved en obligatorisk afgift en afgørende 
bestanddel af støtten, og man bør derfor ved vurderingen 
af støtten både undersøge selve støtten og dens finansie­
ring i forhold til EF-retten. 
Ligeledes gælder, at selv om støtten, hvad form og mål 
angår, er forenelig med EF-retten, har — ifølge 
EF-Domstolens retspraksis — finansieringen ved afgifter, 
der også opkræves for importerede EF-produkter, en 
beskyttelsesvirkning, der rækker videre end til selve 
støtten. 
Princippet om, at der ikke opkræves afgift for produkter, 
der importeres til forarbejdning, bør udvides, således at 
fritagelsen ved grænsen ikke betyder, at afgiftsbetalingen 
for de importerede produkter forskydes til senere led. 
Selv om støtten sigter på salgsfremmende foranstalt­
ninger for produkter, uden at der skelnes mellem produ­
centernes oprindelse, betyder dette ikke nødvendigvis, at 
alle erhvervsdrivende reelt nyder godt af fordelene; selv om en lige behandling er sikret på det forskriftsmæssige 
plan, er forholdende på det praktiske plan nødvendigvis 
gunstigere for de belgiske erhvervsdrivende. 
Støtten skyldes specialisering, behov og mangler på 
nationalt plan. Desuden bør det nævnes, at erhvervsdri­
vende i andre medlemsstater ofte direkte eller indirekte 
afholder udgifterne til salgsfremmende foranstaltninger 
for deres egne produkter, og de har således ikke behov 
for at deltage i de kampagner, som gennemføres af 
ONDAH. At afgiftsbeløbet for svin, der er importeret 
levende, kun udgør det halve af agfitsbeløbet for de 
nationale produkter, kan ikke ændre ræsonnementet. 
Kommissionen har derfor besluttet at indlede proceduren 
i Traktatens artikel 93, stk. 2, angående ovennævnte 
udkast til »arrété«, for så vidt det fastsætter afgifter, der 
opkræves for importerede dyr på slagtestadiet, og som 
skal finansiere støtte i de pågældende sektorer. De 
belgiske myndigheder bør i forbindelse med proceduren 
meddele de foranstaltninger, de agter at træffe for at 
sikre, at der for dyr, som importeres fra andre medlems­
stater, ikke opkræves afgift på slagtestadiet. 
I forbindelse med proceduren opfordrer Kommissionen 
den belgiske regering til at fremsætte sine bemærkninger 
over for Kommissionen inden for en frist på 4 uger fra 
datoen for dette brev. 
B. 
Kommissionen opfordrer de øvrige medlemsstater og 
andre interesserede parter til senest 4 uger efter offent­
liggørelsen af denne meddelelse at fremsætte deres 
bemærkninger til de pågældende foranstaltninger. 
Bemærkningerne bedes sendt til: 
Kommissionen for De Europæiske Fællesskaber 
Rue de la Loi 200 
B-1049 Bruxelles 
Disse bemærkninger vil blive fremsendt til de belgiske 
myndigheder. 
(') Sag nr. 47/69 af 26. 6. 1970; Saml. XVI, s. 487.